text: प्रणब मुखर्जी ने नाबार्ड सहित सरकारी क्षेत्र के बैंकों, क्षेत्रीय ग्रामीण बैंकों और अन्य वित्तीय संस्थाओं के पूंजीकरण के लिए 15,888 करोड़ रूपये उपलब्ध कराने का प्रस्ताव किया है. मुखर्जी ने कहा कि केन्द्र, सरकारी क्षेत्र के बैंकों और वित्तीय संस्थाओं की वित्तीय दशा संरक्षित रखने के लिए कटिबद्ध है. उन्होंने कहा कि सरकार, वित्तीय स्वामित्व वाली कंपनी बनाये जाने की संभावना भी तलाश रही है. यह कंपनी सरकारी क्षेत्र के बैंकों की पूंजीगत जरूरतों को पूरा करने के लिए संसाधन जुटाएगी.